Extended Version “Mael Totey” Akan Ditayangkan Di YouTube Syahmi Sazli Dari 22 Mei Hingga 21 Jun ini
Kepada peminat Syahmi Sazli, anda berpeluang untuk menonton versi panjang filem Mael Totey The Movie di laman YouTube Syahmi Sazli mulai 22 Mei hingga 21 Jun ini. Filem tersebut boleh ditonton oleh pengguna yang telah mendaftar keahlian Syahmi Sazli. Anda boleh lihat pengumuman Mael Totey The Movie Extended Version dibawah.  Mael Totey The Movie diarahkan YouTuber terkenal Syahmi Sazli. Filem ini diangkat dari siri YouTube berjudul sama dengan anggaran kos pembikinan sekitar RM300,000 sehingga RM400,000. Dibintangi Syahmi Sazli sebagai Mael, filem ini berkisar tentang berkisar seorang pemuda lurus bendul bernama Mael yang cuba memikat gadis bernama Yaya. Bagaimanapun, gadis tersebut meletakkan syarat agar dia belajar bahasa Inggeris sebelum dapat berkawan dengannya. Demi memenuhi permintaan Yaya, Mael belajar bahasa Inggeris bersama ‘Teacher’. Namun, Mael tidak tahu bahawa hatinya akan dipikat oleh orang gadis lain. Turut menyertai barisan pelakon adalah Asif Suhaimi, Yoe Parey, Emaleen Minhad, Wanie Rohaimie, Yatin dan Bedul. Pelakon pembantu lain pula terdiri daripada Catriona Ross, Husyairi Hussin, Daler Yusof dan Kamarool Yusoff.